Nafarroako Parlamentuko Mahaiak, 2017ko urriaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea José Javier Esparza Abaurrea jaunak aurkeztutako gaurkotasun handiko galdera, Nafarroako zergei buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Hurrengo Osoko Bilkuran izapidetzea.
Iruñean, 2017ko urriaren 2an
Lehendakaria: Ainhoa Aznárez Igarza
GALDERAREN TESTUA
Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen José Javier Esparza Abaurrea jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak erantzun diezaion:
Bai Espainiako Gobernua, bai EAJ Euskal Autonomia Erkidegoan, zergak jaistea planteatzen ari dira nor bere jarduketa-esparruan.
Gauzak horrela:
Nafarroak zerga gehienekin zigortzen den erkidegoa izaten jarraituko du ala, aitzitik, bertako Gobernuak herritarrentzako eta Nafarroako enpresentzako zergak beherantz aldatzea darabil gogoan?
Iruñean, 2017ko urriaren 2an
Foru parlamentaria: José Javier Esparza Abaurrea
